ઉલ્લેખનીય છે કે, ગત લોકસભા ચૂંટણીમાં ગુજરાતની તમામ ૨૬ બેઠકો પર ભાજપની જીત થઈ હતી. જોકે, વિધાનસભા ચૂંટણીમાં પક્ષનો ધબડકો થતાં આગામી લોકસભા ચૂંટણીમાં ભાજપ માટે આમ પણ કપરાં ચઢાણ મનાઈ રહ્યા છે, ત્યારે ગુજરાતમાં પણ ક્યાંક અનામતનો મુદ્દો ન નડી જાય તે માટે અત્યારથી જ તૈયારી શરૂ કરી દેવાઈ છે અને તેના ભાગરૂપે જ અનામત વર્ગોની સાથે સાથે સવર્ણોને પણ સાચવવાની અને રીઝવવાની કવાયત રૂપાણી સરકારે હાથ ધરી છે.